Kookkuns: Braai wenke
Beeshaas (Steak) Moet nie gevriesde steak ontdooi nie. Plaas dit net so op die vlamme en sout eers wanneer dit amper klaar is.
Braai die wors oor die koeler deel van jou vuur / kole. So laat jy dit stadiger kook.
Moet nie die vel prik dat die vet uitkook nie. Die wors moet juis gaar kook in die vet om sodoende die smaak te behou.
Filet Laat 'n filet vir 'n paar uur in Cola Cola marineer voor jy dit braai. Braai dit oor vlamme en sorg net dat die kante seël.
Groente Maak 'n sousie met gelyke hoeveelhede van balsemasyn, suiker en olyfolie en verf dit gereeld oor jou groente terwyl dit braai.
Hoender Kook hoender in Coke voor jy dit braai of 20 minute in water. Dit maak dit sag en smaakvol.
Kruie Gooi jou gunsteling kruid op die vuur vir 'n aangename reuk.
Kruisstuk (Rump) Marineer jou kruisstuk (Rump) oornag in Sonneblomolie en Worcester-sous voor jy dit vinnig weerskante seël en dan verder braai soos jy dit verkies.
Piesangblare Was 'n piesangblaar en vou 'n vis toe daarin. Stoom gaar op die braai, ± 45 minute. Probeer 'n pasta van gemmer, suurlemoensap en olyfolie op die vis.
Suurlemoensap Druk vars suurlemoensap oor hoender, groente, vis of lam net voor dit van die kole afkom vir 'n pikante smaak.
Tjop Sprinkel suurlemoensap oor jou tjops voor jy dit braai. Dit maak dit sag.
Laat jou tjops oornag in Coke lê. Die vleis is dan sag en smaakvol wanneer jy dit braai.
Moet nie tjops sout voor jy dit braai nie. Dit maak dit taai.
Varktjops Om die spek van varktjops lekker krakerig (crispy) te kry, strooi kort kort sout op die vet terwyk die tjops braai.
Vleis Plaas die vleis wat reeds gebraai is op 'n bed gebraaide uie. Dit verhoed dat die vleis uitdroog en dit gee die vleis ekstra geur.
Vlamme Sit ys op die vleis indien die vlamme te hoog brand.
Plaas 'n koeldrankblikkie of bierblikkie ¾ gevul met water in die middel van jou kole. Dit verhoed dat vlamme, veroorsaak deur druppende vet, buite beheer raak.
Vuuraanstekers 'n Alternatief tot vuuraanstekers is 'n die onderste helfte van 'n eierdoos gevul met ou kookolie. Plaas dit plat neer en bou jou vuur daarop.
Wors Draai die wors om sodra jy kan sien die vet kook aan die binnekant. Moet nooit meer as tien minute aan 'n kant braai nie.
Doop die wors in water voor jy dit braai. Dit verhoed dat die wors maklik oopbraai terwyl dit gebraai word.